**NURODYMAI STRAIPSNIAMS RENGTI (PARENGTI KAIP STRAIPSNIO ŠABLONAS)**

**Pirmasis Autorius1, Antrasis Autorius2**

1Pirmojo Autoriaus institucijos pavadinimas, miestas, 2Antrojo Autoriaus institucijos pavadinimas, miestas

*pirmojo.autoriaus@el.paštas*

**Įvadas.** Straipsnio apimtis iki keturių puslapių, teksto šriftas Times New Roman, 11 pt, surinktas per 1 intervalą. Puslapio formatas A4, lapų paraštės: kairioji – 2 cm, dešinioji – 1 cm, viršutinė ir apatinė – po 2 cm. Teksto pastraipos pirmos eilutės įtrauka – 1,27 cm. Tarp teksto pastraipų tarpai 0 pt.


Straipsnio pavadinimas: didžiosiomis raidėmis 12 pt, šrifto stilius pusjuodis (bold), centruota, tarpas prieš pastraipą 0 pt, tarpas po pastraipos 12 pt. Autorius: vardas, pavardė, 11 pt, šrifto stilius pusjuodis (bold), centruota, tarpas prieš pastraipą 0 pt, tarpas po pastraipos 6 pt. Atstovaujama institucija: 10 pt, šrifto stilius įprastinis (regular), centruota, tarpas prieš pastraipą 6 pt, tarpas po pastraipos 0 pt. El. pašto adresas: 10 pt, šrifto stilius *kursyvas (italic),* centruota, tarpas prieš pastraipą 0 pt, tarpas po pastraipos 6 pt. Nurodomas tik pirmojo autoriaus el. pašto adresas.

**Metodai.** Straipsnyje būtini skyriai: Įvadas, Metodai, Rezultatai, Rezultatų aptarimas ir išvados, Literatūra. Skyriai pradedami atitinkamu skyriaus pavadinimu. Skyriaus pavadinimo stilius pusjuodis (bold), skyriaus teksto stilius paprastasis (regular), tekstas tęsiamas toje pačioje eilutėje tekstas 11 pt. Tarpas prieš naują skyrių 6 pt.

Autoriai privalo deklaruoti dirbtinio intelekto (toliau – DI) naudojimą darbe. DI pagalbinės technologijos rašymo procese gali būti naudojamos tik siekiant pagerinti rankraščio skaitymą ir kalbą. DI ir kitų pagalbinių technologijų naudojimas mokslinio rašymo procese turi būti deklaruotas pridėjus pareiškimą straipsnio pabaigoje. Pareiškimo apie DI technologijų naudojimą pavyzdys:

„Šio darbo rengimo metu autorius (ai) naudojosi [ĮRANKIO / PASLAUGOS PAVADINIMAS], kad [PRIEŽASTIS]. Pasinaudoję šiuo įrankiu/paslauga, autorius (ai) peržiūrėjo ir redagavo turinį pagal poreikį ir prisiima visišką atsakomybę už paskelbto straipsnio turinį.“

**Rezultatai.** Iliustracijos centruotos, tarpas po pastraipos 6 pt. Iliustracijų numeracija ir pavadinimai centruoti, rašomi 6 pt po paveikslu, šrifto dydis 10 pt (1 pav.).



**1 pav.** Paveikslo numeracija pajuodintu (bold) šriftu*,* pavadinimas – paprastuoju (regular), centruotas, dydis 10 pt, tarpas prieš pavadinimą 6 pt, tarpas po pavadinimo 6 pt.

Lentelių numeracija ir pavadinimai rašomi virš lentelės (1 lentelė).

**1 lentelė.** Lentelės numeracija pajuodintu (bold) šriftu, pavadinimas – paprastuoju (regular), centruotas, dydis 10 pt, tarpas prieš pavadinimą 6 pt, tarpas po pavadinimu 6 pt

|  |
| --- |
| **Pavyzdinė lentelė** |
| Lentelės antraštė pajuodintu (bold) šriftu*,* centruota, dydis 10 pt, tarpas prieš antraštę 6 pt, tarpas po antraštės 6 pt. |
| Lentelės turinys paprastuoju (regular) šriftu, lygiavimas iš abiejų pusių, dydis 10 pt, tarpas prieš tekstą 6 pt, tarpas po teksto 6 pt. |

Atkreipiame dėmesį, kad skyrius lentele baigtis neturėtų. Pastraipa po lentele rašoma paliekant tarp lentelės ir pastraipos 6 pt tarpą.

**Rezultatų aptarimas.** Straipsnyje panaudotų informacijos šaltinių sąrašui ir citavimui taikomas APA (angl. *American Psychological Association*) citavimo stilius (American Psychological Association, 2019, *References*).

Tekste nuorodos į cituojamus dokumentus pateikiamos lenktiniuose skliaustuose, juose nurodant autoriaus pavardę ir dokumento leidimo metus, jie turi būti atskirti kableliu, pvz. (Lenčiauskienė, 2017). Jeigu autorius jau paminėtas sakinyje, skliaustuose jo pavardės kartoti nebereikia, užtenka nurodyti leidimo metus, pvz. Lenčiauskienės (2017) teigimu... Jeigu cituojama konkreti šaltinio vieta ar pateikiama tiksli citata, nuorodoje būtina nurodyti ir šaltinio puslapį, pvz. „tokie judesių valdymo pokyčio rezultatai tarp tiriamųjų grupių nustatyti dėl mažo tiriamųjų skaičiaus grupėse“ (Knatauskaitė, 2014, p. 12). Jeigu cituojamame dokumente nurodyti 2 autoriai, skliaustuose reikia nurodyti abi pavardes, atskirtas jungtuku „ir“, pvz. (Slušnys ir Šukytė, 2014). Jeigu dokumente yra nuo 3 iki 5 autorių, pirmąkart jį cituojant būtina nurodyti visas pavardes, prieš paskutiniąją pavardę rašomas jungtukas „ir“, vėliau užtenka pirmojo autoriaus pavardės ir „et al.“, pvz. (Anusevičienė, Cibas ir Lilienė, 2014) [pirmą kartą pateikta nuoroda]; (Anusevičienė et al., 2014) [antrą kartą ir vėliau pateikta nuoroda]. Jeigu dokumente yra 6 ir daugiau autorių, visose nuorodose reikia nurodyti pirmojo autoriaus pavardę ir „et al.“, pvz., (Kairys et al., 2017) (American Psychological Association, 2019, *In-text citations)*.

**Išvados.** Informacijos šaltinių sąrašas pateikiamas kaip atskiras skyrius pavadinimu „Literatūra“. Sąrašas rašomas 10 pt, lygiavimas pagal abu lapo kraštus (justified) kairiau kitų eilučių (hanging) 1,27 cm, surinkta per 1 intervalą. Sąrašas yra rikiuojamas abėcėlės tvarka pagal autorių pavardes, o, jeigu autorių nėra – pagal šaltinių antraštes. Jeigu šaltinio be autoriaus antraštė prasideda artikeliu (a, an, the, der ir kt.), šaltinis literatūros sąraše rikiuojamas pagal antrąjį antraštės žodį (American Psychological Association, 2019, *Basic Principles of Reference List Entries*).

**Literatūra**

American Psychological Association (2019). *Basic Principles of Reference List Entries*. <https://apastyle.apa.org/style-grammar-guidelines/references/basic-principles>

American Psychological Association (2019). *In-text citations.* <https://apastyle.apa.org/style-grammar-guidelines/citations>

American Psychological Association (2019). *References*. <https://apastyle.apa.org/style-grammar-guidelines/references>

Klaipėdos universiteto biblioteka (2023). *APA (American Psychological Association) citavimo stilius*. *Literatūros sąrašas.* <https://biblioteka.ku.lt/uploads/documents/files/APA_taisykles.pdf>.

Luoma, E., Laurila-Pant, M., Altarriba, E., Nevalainen, L., Helle, I., Granhag, L., Lehtiniemi, M., Srėbalienė, G., Olenin, S., & Lehikoinen, A. (2022). A multi-criteria decision analysis model for ship biofouling management in the Baltic Sea. *Science of the total environment*, 852, art. no. 15831. https://doi.org/10.1016/j.scitotenv.2022.158316.

Morkūnė, R., Gasiūnaitė, Z. R., Žukovskis, J., Marcinkevičiūtė, L., & Razinkovas-Baziukas, A. (2022). Ecosystem services in the Nemunas Delta: differences in perceptions of farmers, birdwatchers and scientists. *Environmental management*, 69(4), 801-814. <https://doi.org/10.1007/s00267-021-01550-2>.